ກອງປະຊຸງສຸດຍອດອາເມຣິກາ ສິ້ນສຸດລົງ ໂດຍທີ່ຍັງຕົກລົງກັນບໍ່ໄດ້ ກ່ຽວກັບຄິວບາ (ເບິ່ງວີດີໂອ) 
ຄິວ​ບາບໍ່ມີ​ສິດ​ເຂົ້າ​ຮ່ວມ ​ເພາະວ່າຄິວ​ບາ​ບໍ່​ມີ​ຄວາມ​ໜ້າເຊຶ່ອຖື ​ດ້ານ​ປະຊາທິປະ​ໄຕ ​ແລະ​ບໍ່​ເຄົາ​ລົບ​ສິດທິ​ມະນຸດ​ຂອງ​ປະຊາຊົນ​ຂອງ​ຕົນ.
ບັນດາຜູ້ນໍາຈາກທົ່ວທະວີບອາເມຣິກາ ໄດ້ສິ້ນສຸດກອງປະຊຸມສຸດຍອດປະຈໍາຂົງເຂດສອງ ມື້ ທີ່ປະເທດໂຄລົມເບຍ ໂດຍບໍ່ມີຖະແຫລງການຂັ້ນສຸດທ້າຍໃດໆ ຍ້ອນບໍ່ສາມາດຕົກລົງ ກັນໄດ້ກ່ຽວກັບເລຶ່ອງການເອົາຄິວບາເຂົ້າຮ່ວມກອງປະຊຸມສຸດຍອດຂອງກຸ່ມ OAS ໃນ ອະນາຄົດ ສະຫະລັດ ທີ່ມີແຕ່ຄານາດາປະເທດນຸນຫລັງ ໄດ້ຢືນຢັດຢ່າງໜັກແໜ້ນ ຢູ່ໃນການຄັດ ຄ້ານຂອງຕົນຕໍ່ຄິວບານັ້ນ ເຖິງແມ່ນຈະມີຄວາມກົດດັນຈາກ ທັງບັນດາລັດຖະບານອ່ຽງ ຊ້າຍ ແລະອະນຸລັກນິຍົມຢູ່ໃນຂົງເຂດ ທີ່ຢາກໃຫ້ໂຮມເອົາຄິວບາເຂົ້າຮ່ວມໃນກອງປະຊຸມ ສຸດຍອດໃນອະນາຄົດກໍຕາມ ທ່ານ Juan Manuel Santos ປະທານາທິບໍດີ ໂຄລົມເບຍ ທີ່ເປັນເຈົ້າພາບກອງປະຊຸມ ສຸດຍອດຄັ້ງນີ້ ບອກພວກເຂົ້າຮ່ວມກອງປະຊຸມວ່າ ບໍ່ມີເຫດຜົນຫຍັງໃນບັນຍາກາດປັດຈຸ ບັນນີ້ ທີ່ຈະບໍ່ລວມເອົາປະເທດເກາະຄິວບາເຂົ້າຮ່ວມນໍາ ທ່ານ Rafael Correa ປະທານາທິບໍດີ ອີຄວາດໍ ໄດ້ບອຍຄ໊ອດບໍ່ຍອມ ໄປຮ່ວມກອງປະ ຊຸມ ເພື່ອປະທ້ວງທີ່ບໍ່ເອົາຄິວບາເຂົ້າຮ່ວມນໍາ ສະຫະລັດໄດ້ໂຕິແຍ້ງວ່າ ຄິວບາບໍ່ມີສິດເຂົ້າຮ່ວມເພາະວ່າ ຄິວບາບໍ່ມີຄວາມໜ້າເຊຶ່ອຖືດ້ານ ປະຊາທິປະໄຕ ແລະບໍ່ເຄົາລົບສິດທິມະນຸດຂອງປະຊາຊົນຂອງຕົນ ການເຮັດໃຫ້ຢາເສບຕິດຖືກຕ້ອງຕາມກົດໝາຍກໍເປັນບັນຫາສໍາຄັນອີກປະເດັນນຶ່ງທີ່ແບ່ງ ແຍກກອງປະຊຸມສຸດຍອດຄັ້ງນີ້ ປະທານາທິບໍດີ Santos ແລະບັນດາຜູ້ນໍາອື່ນໆໂຕ້ ແຍ້ງວ່າ ມັນເປັນທາງເລືອກທີ່ໄດ້ຜົນ ຫລາຍກ່ວາແລະສິ້ນເປືອງການໃຊ້ຈ່າຍໜ້ອຍກ່ວາ ການດໍາເນີນສົງຄາມປາບປາມຢາເສບຕິດທີ່ນໍາໂດຍສະຫະລັດນັ້ນ ປະທານາທິບໍດີໂອບາ ມາ ໄດ້ເນັ້ນຍໍ້າ ຂໍ້ຄັດຄ້ານຂອງທ່ານຕໍ່ການເຄຶ່ອນໄຫວດັ່ງກ່າວນີ້ ແຕ່ທ່ານກໍໄດ້ຮັບຮູ້ເຖິງ ຄວາມໂຫດຮ້າຍແລະຈໍານວນຜູ້ເສຍຊີວິດຈາກຄວາມຮູນແຮງຍ້ອນຢາເສບຕິດນັ້ນ ກ່ຽວກັບດ້ານເສດຖະກິດນັ້ນ ທ່ານໂອບາມາ ກ່າວວ່າ ວໍຊິງຕັນ ຢາກໃຫ້ ມີຄວາມສໍາພັນ ດ້ານເສດຖະກິດທີ່ລໍ້າເລິກໄປກວ່ານີ້ ລະຫວ່າງບັນດາປະເທດໃນຊີກໂລກຕາເວັນຕົກ ທ່ານໂອບາມາ ໄດ້ເວົ້າເຖິງການເຕີບໂຕດ້ານເສດຖະກິດທີ່ໜ້າປະທັບໃຈໃນຂົງເຂດອາເມຣິ ກາລາຕິນ ແລະເນັ້ນຍໍ້າສັນຍາການຄ້າເສລີສອງສະບັບ ຂອງສະຫະລັດ ຊຶ່ງສະບັບນຶ່ງ ແມ່ນກັບປະເທດໂຄລົມເບຍ ທີ່ເປັນເຈົ້າ ພາບກອງປະຊຸມນີ້ ແລະອີກສະບັບນຶ່ງແມ່ນກັບ ປະເທດປານາມາ ທ່ານ Ron Kirk ຜູ້ແທນການຄ້າສະຫະລຫດ ກ່າວເມື່ອວັນອາທິດວານ ນີ້ວ່າ ສັນຍາການຄ້າເສລີ ຫລື FTA ລະຫວ່າງສະຫະລັດແລະໂຄລົມເບຍ ຈະເລີ່ມມີຜົນບັງ ຄັບໃຊ້ ໃນວັນທີ່ 15 ເດືອນພືດສະພາຕໍ່ໜ້ານີ້